Dakle, kad izađemo,
idemo ravno na West Side Highway.
I čim stignemo
drži se lijeve trake.
-Nema problema. -Prema jugu.
Već će čekati kada dođete.
-Da, vjerojatno su se već utaborili. -Da.
Kasnite.
Nažalost.
Hvala.
U redu. Bok!
-Hej, kako si? -Dobro, a vi? Dobro jutro.
-Nikad nam nije dosadno. -Joj, ne.
Koliko traje vožnja?
Pa možda… oko…
Ne znam jer ne idemo direktno…
Brade, koliko će trajati vožnja?
-Oko 20 minuta, provjerio sam. -Dobro.
Možemo li još jednom provjeriti?
-Opet nas prati paparazzo na skuteru? -Da.
-Stvarno? Isti tip? -Isti.
-Ajoj. -Vidio sam kako ulazi u ovaj park.
Htio je voziti uz nas?
Da, gospodine. Bio je ispred.
Mnogi misle kako imamo problem s paparazzima.
Vratili ste se. Kako ste?
Neki su se skrivali i u podrumu zgrade.
Snimali su dok smo hodali
da vide gdje smo.
U doba moje majke to je bilo fizičko maltretiranje.
Gurali bi vam fotoaparate u lice, slijedili vas, trčali za vama.
Još nas prati?
I u najgorem slučaju naša je sigurnost najvažnija.
U najgorem slučaju promijenit ćemo garažu.
Nije kraj svijeta.
Paparazzi još uvijek teroriziraju ljude.
To se maltretiranje danas preselilo na mreže.
Kad se uz priču objavi fotografija,
slijedi zlostavljanje na društvenim mrežama.
MEGHAN MARKLE OBJAVILA RAT KRALJICI
Gledati kako još jedna žena koju volim
trpi to divljačko iživljavanje zaista je teško.
NEMORALNA SPONZORUŠA. MRZIMO TE, MM!
PIČKO!
JEDINA TITULA ZA MEGHAN JE TITULA KUJE!
U osnovi je to odnos lovca i lovine.
Za manje od 10 minuta bit ćemo s prijateljima.
Da.
HARRY I MEGHAN
Možete li se načas malo nagnuti naprijed?
Možete li nam se za početak predstaviti?
Naravno. Ja sam Doria, Meghanina mama.
I posljednjih pet godina bile su izazovne.
Da.
Kakav je osjećaj biti ovdje danas i govoriti o tome?
Spremna sam da se moj glas čuje, to sigurno.
Ispričati ponešto o svemu što sam doživjela kao njezina majka. Da.
Sjećate li se kad vam je Meg rekla da izlazi s Harryjem?
Da. Razgovarale smo telefonom i rekla je:
„Mama, izlazim s princem Harryjem.“
Automatski sam počela šaptati,
„O, Bože.“
Upozorila me da ne smijem nikome reći. I tako je bilo od početka, kao,
„Ajme, nitko ne smije…“
I sjećam se kad sam ga prvi put vidjela.
Bio je visoki, zgodni, crvenokosi muškarac
finih manira. Vrlo pristojan i drag.
I izgledali su jako sretno zajedno.
Kao da je on onaj pravi.
Kad je javnost doznala za njihovu vezu,
to je bila velika vijest.
Službeno je…
HARRYJEVA TAJNA ROMANSA
Američka glumica Meghan Markle nova je djevojka princa Harryja.
30. LISTOPADA 2016.
Čini se da su glasine o novoj djevojci princa Harryja istinite.
Ona se zove Meghan Markle.
Pitate li se odakle vam je poznata, vidjeli ste je u seriji „Face“.
Ona je ta pametna ljepotica koja je zarobila srce princa Harryja.
Glumica Meghan Markle navodno je osvojila zločestog dečka kraljevske obitelji.
Tako sam uzbuđena!
Mislim da smo oboje osjetili ogromno olakšanje kad su objavili tu vijest.
JE LI ONA NOVA DJEVOJKA PRINCA HARRYJA?
A ljudi kojima nisam rekla da smo H i ja zajedno
obasuli su me porukama, „Je li istina? Molim?!“
I bili su presretni.
HARRYJEVA NOVA LJUBAV?
Kad sam vidjela naslove, bilo mi je drago zbog nje.
Njihova je priča bila poput bajke.
Sestra me nazvala i pitala znam li s kim je Meghan.
„Mislim da je s princom Harryjem“, rekla je.
Nisam mogao vjerovati.
Mobitel mi je podivljao.
Pitao sam se što se to događa.
A onda kao da je naišao plimni val.
Ova je mlada dama velika humanitarka
i UN-ova ambasadorica.
Bavi se dobrotvornim radom,
što ih je vjerojatno i povezalo.
Sjećam se da smo pričali o tome. „Bilo bi sjajno
da je to netko prepoznatljivog identiteta, netko uspješan,
netko tko je već uspio u svom poslu.“
Ako postoji problem,
a mi imamo načina da ga riješimo
i nešto poduzmemo,
čvrsto sam uvjerena da nam je dužnost to i učiniti.
Svi su pogledi upereni u novi transatlantski savez
britanskog princa i njegove američke djevojke.
Zavladala je potpuna histerija.
Činilo se da se dogodilo sve od čega smo strepili.
I mislili smo da je dobro prošlo.
A onda se to vrlo brzo promijenilo.
CVJEĆARNICA JONG YOUNG
Sjećam se da sam izlazila iz cvjećarnice.
Dočekalo me sigurno devet ili deset paparazza.
Stajali su nasred ulice
i blokirali auto.
Doviknuli su mi: „Hej Meghan, kako si?“
„Dobro, hvala. Nemojte se prehladiti!“, rekoh.
Sutradan mi je H rekao ds ne bih trebala razgovarati s njima.
A ja sam samo htjela biti pristojna. Nisam znala što bih.
Rekla sam da nemam iskustva s tim.
Rekao je da britanski mediji pišu kako ja to volim.
Ako se smješkaš, znači da ti ta pažnja godi.
MEGHAN MARKLE STALNO SE SMJEŠKALA
Sjećam se da sam joj rekla: „Kad se to dozna,
neće ti biti lako.“
Britanski mediji poznati su po tome što ne prežu ni pred čime
samo da se dokopaju priče.
Kopat će po kantama za smeće, provaljivati u bankovne račune.
Gazit će preko leševa radi ekskluzive i zarade.
To ju je prilično šokiralo.
Upitala me: „Stvarno bi to učinili?“
Rekla sam da bi jer će im to donijeti milijune.
Činilo se kao da su se svi britanski mediji sjatili u Torontu.
Okružili su mi kuću.
Hrpa muškaraca koji sjede u autima.
Čekaju da se pojavim.
Slušao sam o svemu tome tisućama kilometara daleko.
Pokušavao sam nešto poduzeti, no bio sam posve bespomoćan.
Susjedi su mi rekli da kucaju na sva vrata pokušavajući me pronaći.
Nekima su čak platili da mi postave kamere u dvorište.
Odjednom sam se osjećala kao u zatvoru.
S navučenim zastorima i spuštenim roletama.
Bilo je zastrašujuće.
Bila sam na svim naslovnicama i svi su znali sve o meni.
Tabloidi su vodili igru, sve su preuzeli.
MEGHANINA ŠOKANTNA PROŠLOST HARRY I NJEGOVA MEG
Veze na daljinu su zahtjevne kako god okrenete.
A onda još i ovakvo što?
Uzmite u obzir da još uvijek nismo znali sve jedno o drugome.
Čuo sam i pročitao neke stvari
za koje sam morao tražiti objašnjenje.
I to je bilo najteže od svega.
U takvim situacijama ubrzano učite
o partneru.
Suvišno je reći da je to tema svih razgovora. Hajde da čujemo više o njoj
i o tome što se priča.
Paula, što znamo o toj zagonetnoj ženi?
MIRACLE MILE, LOS ANGELES SIJEČANJ 2022.
-Baš zgodno susjedstvo. -Da.
Sjećam se kad si se jednog dana vratila sa školske zabave
i rekla: „Mi živimo iznad garaže.“
-To je bilo… -Rekla sam da je to super mjesto.
-Hodale smo prilazom. -Ono je bio naš prilaz.
Bio je zaklonjen.
Tamo otraga smo organizirale zabave.
Sjećam se da sam imala mala kolica
i vozila ih prilazom pa se vraćala drugom stranom.
Odrasla sam u Los Angelesu
i sjećam se da mi je mama pričala kako me znala voditi u dućan
i žene bi je pitale čije sam ja dijete.
Kad bi mama rekla
da sam njezina, one bi se čudile jer su mislile da mi je dadilja
budući da sam imala svjetliju kožu od nje.
Do druge godine sam živjela s roditeljima u dolini.
Kad su se rastali, mama i ja preselile smo se u kuću udaljenu 40-ak minuta vožnje.
Tad je to bila pretežno crnačka zajednica.
Bile smo blizu moje mame, njezine bake.
Sestra mi je stanovala blizu.
I prijateljice.
Tako da smo imale žensku mrežu
koja mi je uvelike pomagala u Meghaninu odgoju.
Bila je druželjubiva djevojčica, lako bi se sprijateljila s drugom djecom.
I vrlo osjećajna.
Iznimno zrela.
Sjećam se da sam je pitala doživljava li me kao mamu.
Odgovorila je da sam joj više kao starija sestra.
Nikad to neću zaboraviti.
OSNOVNA ŠKOLA i VRTIĆ HOLLYWOOD, OSN. 1945.
ZNATIŽELJA, HRABROST, UČENJE, NADAHNUĆE
Gđa Debby!
-O, Bože! -Evo naše vojvotkinje!
Kako ste?
Odlično!
Tako mi je drago što si tu!
Lijepo te vidjeti.
Volim te.
Bože moj. Ovo je prekrasno.
Ova je škola bila sjajan izbor za Meg!
Kad smo posjetile Red School House kako se to zvalo kad sam ja ondje išla
u vrtić i školu od 2. do 11. godine,
baš sam bila sretna.
Htjela bih ti pokazati što si mi napisala.
O, dapače!
Imala si predivan rukopis.
Hajde, pročitaj. Ali obrati pažnju na P.S.
„Draga gđice Debby, pomagali ste mi od moje druge godine.
Uvijek ste bili uz mene kao ravnateljica i kao prijateljica.
Ne mogu vam dovoljno zahvaliti. Iako sam ovdje provela deset godina,
voljela bih da sam mogla ostati još deset.
Ova će škola zauvijek imati posebno mjesto u mom srcu. S ljubavlju, Meghan.
P.S. Kad postanem bogata i slavna i kad budem pisala svoju životnu priču,
svima ću pričati o vama i o školi, tako da će čitav svijet znati za vas.“
Istina.
Kaže jedanaestogodišnjakinja.
Bože dragi.
Bila sam prava štreberica.
To je važan dio mene koji ljudi ne razumiju.
Jer nisam bila ljepotica.
Čitav moj identitet temeljio se na pameti.
U svačijem životu ima prijelomnih trenutaka, a moj je bio onda kad sam
promijenila sadržaj reklame koju sam smatrala seksističkom.
Žene se bore s masnim loncima i tavama uz Ivory Clear…
Bilo mi je 11 godina.
„Poštovani, prošli tjedan smo u školi u sklopu društvenih studija gledali reklame.
Mijenjajući programe
naišli smo na reklamu za novi deterdžent za posuđe, Ivory Clear.
U toj reklami kažete da se s masnoćama bore žene,
što znači da samo žene peru posuđe.
U tom trenutku dječaci u razredu komentirali su
da je ženama mjesto u kuhinji.
Zato sam se pitala biste li u reklami mogli promijeniti riječ 'žene' u 'ljudi'.“
Skidamo rukavice.
Ljudi se bore s masnim loncima i tavama uz Ivory Clear.
Promijenila sam reklamu jednim pisamcem.
I to je bila velika stvar jer sam poslije toga otišla u srednju školu
kao prava mala aktivistkinja.
19.23, 5. TRAVNJA 1993.
Meghan sam upoznala u sedmom razredu.
Ulazili smo u naše nove učionice
i ona je držala vrata plešući step.
14.19, 22. SVIBNJA 1993.
Ubrzo smo se sprijateljile. Obje smo išle na iste izvanškolske aktivnosti.
Imale smo i neke školske funkcije, volontirale smo.
Kad sam se nominirala za studentsko vijeće, ona je vodila kampanju.
I vrlo je ozbiljno shvatila taj zadatak.
Poslije škole bih posjećivala oca koji je bio majstor rasvjete.
Ponekad bih otišla na set serije Bračne vode, gdje je radio.
Obožavala sam biti na setu.
I sviđalo mi se kako su svi u ekipi prijatelji.
Tom je napravio puno za našu školu
kao majstor rasvjete, a Meghan je voljela glumiti u predstavama.
-Nisi mogao. -Jesam.
Nisi, lažljivče mali!
Nisam lažljivac!
Meghan je obožavala kazalište.
Gledala sam sve njezine mjuzikle i predstave.
Strastveno se posvetila tome
i htjela je biti uspješna.
Nisam joj mogla pomagati sa zadaćama. Bila je prepametna.
Bila je odlikašica, strašno disciplinirana.
Rekla bih da je Meg stara duša.
Uvijek ćemo biti posvećeni stvaranju boljeg svijeta. Hvala.
MEGHAN, 13 GODINA
Ovdje smo imale maturu. U Hollywood Bowlu.
Stotinu i tri djevojčice na bini u bijelim haljinama.
Ne klasičnim togama, već predivnim bijelim haljinama.
Eno ga. Na posljednjem koncertu sam ovdje bila s mamom.
Taman smo odlazile s parkirališta
i mama je potrubila nekoj ženi koja se predugo isparkiravala.
Ta se žena okrenula i zaurlala, nazvavši mamu riječju na C.
Sjećam se kako je mama stegnula volan
toliko snažno da su joj zglavci pobijelili.
Čitavim je putem kući šutjela. Nikad više to nismo spominjale.
Nikad nisam čula da netko izgovara riječ na C.
Bitno je drukčije kad ste pripadnica manjine
koju u prvi mah ne doživljavaju tako.
Rekla bih da su danas ljudi svjesni moje rase
jer je to postao problem kad sam otišla u UK.
Ali prije toga
većina ljudi nije u meni vidjela „crnkinju“.
Tako da me nisu nazivali pogrdnim imenima.
Kad kao majka
pogledam unatrag,
razgovarala bih s njom
o tome kako će je svijet doživjeti.
Zamisli da on… Ti budi Harry, a ja ću biti kraljica.
-Bako, upoznao sam predivnu ženu. -Da.
I mješovite je rase.
Rekla sam joj, jasno se toga sjećam, da je zapravo riječ o rasi.
A Meg je odgovorila: „Ne želim to slušati, mama.“
Rekla sam joj da možda ne želi slušati, ali to će postati tema.
Tad nisam ni pomišljala da bi rasa u tom kontekstu bila neki faktor.
Nije mi bilo ni na kraj pameti.
U prvom su tjednu već svi to doznali.
Prva je priča bila da Harryjeva djevojka dolazi gotovo direktno iz Comptona.
To me prenerazilo.
Kao prvo, nisam iz Comptona niti sam ikad tamo živjela.
Tako da je to netočno. Ali zašto uopće spominjete Compton?
Uputa s dvora bila je: „Nemojte ništa govoriti“.
Dakle, svi moraju reći „Bez komentara“.
No javnost mora shvatiti
da je dobar dio obitelji
prolazio kroz isto
kroz što je prolazila i ona.
To je bilo gotovo poput inicijacije.
Neki članovi obitelji rekli su: „I moja žena je to morala prolaziti.
Zašto bi tvoja djevojka imala poseban tretman?
Zašto bi baš nju trebalo štititi?“
Objasnio bih im da u našem slučaju postoji rasni element.
JEDAN JE OTIŠAO U GANGSTERE
HARRYJEVA CURA M. MARKLE POTJEČE IZ JEDNE
OD NAJOZLOGLAŠENIJIH ČETVRTI, POZNATOJ PO RATOVIMA BANDI.
UPOZNAJTE OBITELJ! MEĐU PRECIMA HARRYJEVE AMERIČKE CURE
BILI SU KROJAČ, UČITELJICA I ČISTAČICA…
NOVA DJEVOJKA PRINCA HARRYJA,, ZVIJEZDA SERIJE FACE JE IZ CRENSHAWA
U CRENSHAWU SE PROŠLOG TJEDNA DOGODILO 47 ZLOČINA, UKLJUČUJUĆI UBOJSTVO
MARKLEINA MAMA, SOCIJALNA RADNICA DORIA RAGLAND ŽIVI U SIROMAŠNOJ ČETVRTI
Snimili bi razne dijelove, recimo, sirotinjskih četvrti
i napisali da ja ondje živim i da je ona tamo odrasla.
PARKING ZA ČISTAČICE
Bilo je užasno.
Ali stisnula sam zube i šutjela.
Osam dana poslije objave vijesti o našoj vezi, poslao sam priopćenje
u kojem sam kritizirao rasistički intonirane naslove i članke
u britanskim medijima,
kao i rasističke ispade koje su takvi članci potaknuli na društvenim mrežama.
PRIOPĆENJE TAJNIKA ZA KOMUNIKACIJE PRINCA HARRYJA
Kensingtonska palača izdala je priopćenje
o uznemiravanju koje trpi Meghan Markle.
On kaže da ona trpi zlostavljanje i maltretiranje zbog svoje rase.
Princ Harry zabrinut je za sigurnost gđice Markle i duboko je razočaran
što je nije mogao zaštititi.
Ovo nije igra, ovo je njezin život.
To je vrlo jasna poruka britanskim medijima. „Dosta je“.
Bila je princeza koja je došla ravno iz Comptona.
Bilo je brutalno, ali ne i naročito neočekivano.
Tabloidi imaju jedinstvenu ulogu u životima Britanaca.
POSTAJA OXFORD CIRCUS
S jedne strane žive od senzacionalizma
i tračeva.
Ali to nije samo zabava
jer tabloidi već dugo formiraju mišljenja javnosti o raznim temama.
Tabloidi mogu ozbiljno poljuljati vladu.
Nisu bez razloga najčitanije tiskovine u vrijeme izbora.
Britanski tabloidi postoje u formi tiska,
ali i mentaliteta. A to je toksično.
Moramo biti svjesni da je to bjelačka industrija.
Svega 3,5 % populacije je crno,
a među novinarima ih je oko 0,2 %.
HARRY, TVOJA LJEPOTICA PALA JE NA TESTU MOJE MAME
Tako da ljudi koji smišljaju takve naslove
sjede u pretežno bjelačkim redakcijama.
I oni odlučuju zvuči li nešto rasistički ili ne.
I kad god netko dospije pod povećalo javnosti,
pogotovo ako je riječ o ženi ili osobi crne rase,
oni smatraju da ju je opravdano napadati.
ODLAGALIŠTE SMEĆA TRGOVINE NEW BALANCE TORONTO
To je sve na našem popisu.
Odavde preuzimam ja.
DODJELA NAGRADA NAACP IMAGE, VELJAČA 2022.
Uvest će vas za nekoliko minuta.
53. DODJELA NAGRADA NAACP IMAGE
Dalek sam put prevalila od Little Red School Housea.
Je li preusko?
-Zar si nervozan? -Jesam.
Samo se prepusti.
Ljudi ne razgovaraju o tome što znači biti mješovite rase.
Zato sam u procesu samoidentifikacije
pokušavala dokučiti gdje se uklapam.
I mislim da se dosta toga svodi na to da niste dovoljno bijeli ili crni,
no ja tako ne razmišljam.
-Drago mi je. -I meni. I moja mama je tu.
-Mama! Došla je i mama Meghan Markle. -Što?
Hej, brate. Anthony, drago mi je.
Naučio sam da mi ne vidimo svijet kakav jest. Vidimo ga onako kakvi smo i sami.
Kad sam upoznao Meghan, već sam valjda bio proputovao pola Commonwealtha.
Upoznao sam ljude i zajednice iz cijelog svijeta.
I zato sam mislio da znam.
Mislio sam da sam svjestan problema, načina života,
nesvjesne pristranosti. Svega toga.
Čast mi je uručiti
nagradu predsjednika NAACP-a
princu Harryju i Meghan, vojvodi i vojvotkinji od Sussexa.
PREDSJEDNIČKA NAGRADA
Ali kad sam slušao njezin govor i kako razgovara s drugima,
pomislio sam kako sam dotad živio u blaženom neznanju.
Iako moja predivna supruga i ja dolazimo iz različitih sredina,
naši su se životi spojili s razlogom.
Oboje smo posvećeni pomaganju drugima,
Vežu nas i odgovornost u borbi protiv nepravde
te uvjerenje da je najvažnije slušati
upravo one koje se najčešće zanemaruje.
I ne mogu biti ponosnija što smo u tome zajedno.
Preselili smo u se moju rodnu Californiju neposredno prije ubojstva Georgea Floyda.
A za Crnu Ameriku tih je 9 minuta i 29 sekundi trajalo daleko duže
prizvavši stoljeća naših nezacijeljenih rana.
Moj sin, moja kći, moja djeca
mješovite su rase i doista sam ponosan na to.
Kad odrastu i pogledaju unatrag
pa me pitaju gdje sam ja tad bio,
želim im moći odgovoriti.
Mi kop-kop-kop-kop-kop kopamo pod tlom
Mislim da je to golema odgovornost.
Donesete li novo biće na ovaj svijet,
morate dati sve od sebe da taj svijet za njih bude bolji.
Nećemo više imati priliku ovako se približiti kolibrićima.
-Zašto? -Samo gledaj.
Zato što se boje ljudi.
Pogledaj ih samo!
Archie!
Mama, zaprljao sam stopalo!
Jer sam bio s tobom.
Bože!
Zaprljao sam stopalo.
Zaprljao si stopalo, dušo.
Tata je promatrač ptica, pa je ovo važan trenutak za njega.
Jednako tako, ono što nam je oboma najvažnije
jest pobrinuti se da ne ponavljamo pogreške naših roditelja.
Tko je to? Stonoga…
To je stonoga.
Naše su sadašnjosti obilježene mnogim stvarima iz djetinjstva.
Pogotovo ako ste dijete rastavljenih roditelja.
Mislim da većina takve djece
ima mnogo toga zajedničkoga, bez obzira na porijeklo.
Kad vas stalno sele amo-tamo ili vam se roditelji nadmeću,
ili ste negdje dulje no što biste željeli,
a drugdje ste prekratko, svi znamo kako je to.
Recimo, moji su se roditelji doista trudili,
no to vam ipak formira osobnost, kao i ono što želite poslije u životu.
Baš je to neobično. Kad sam imala 12 godina, u školi smo
trebali napisati pjesmu o svom životu.
I dandanas se sjećam te pjesme. Ovako je išla:
Dvije kuće, dva doma Dvije kuhinje, dva telefona
Dva kauča na kojima spavam Dva mjesta na kojima sanjam
Amo-tamo putujem Od ponedjeljka do petka posvuda sam
Da ne shvatite me krivo, najgore to nije Ali oko moje često suzu lije
Ja život priželjkujem S ocem sretnim i njegovom voljenom
Kućicu u cvijeću, čupava psa i toplo ognjište snivam ja
No to su samo snovi pusti Plakat' ne mogu, a ni vrisnuti
I sad sjedim tu s mačkom broj tri Život bi lakši bio da mogu se podijeliti.
Preko tjedna sam bila kod mame, a vikendima kod tate.
A tata je živio sâm. Imao je dvoje odrasle djece
koja su se odselila.
Gdje je tatica?
Opa. Moram te udaljiti.
Pritisni ovaj gumb straga.
-Aha! -Eto. Kad ga pritisneš,
udaljiš me, zar ne?
Okej, dobro. Jesam u kadru?
U redu, vidimo se poslije. Bok!
Čitav sam život bila tatina curica.
Okej, moram pritisnuti gumb.
I često sam bila s njim.
Hajde.
Tatine slike.
Ulovit ćemo ribu za večeru, zar ne?
Ribu za večeru.
To nam je cilj. Da.
Ali sjećam se i da sam kao dijete bila usamljena.
18.56 H, 29. SVIBNJA 1993.
I htjela sam biti okružena s više ljudi.
-Odlučna. -Što?
Odlučna.
Prije H-a je živjela punim plućima.
Imala je krug bliskih prijatelja
i bila je izrazito društvena.
Živjela je u Torontu.
Bila je vrlo otvorena.
Živjela sam u malenoj rezidencijalnoj četvrti sa svoja dva psa.
I bilo mi je super.
Išla sam na planinarenja i u šetnje. Na snimanja.
Voljela sam svoj posao.
Evo ih, pripremite se.
Toronto je bio poput sigurne luke za glumce koji su ondje radili.
Meg bi prepoznavali u dućanu.
I pitali bi je li ona cura iz Faca.
Kad bismo snimali vani, ona bi se uvijek
družila s obožavateljima.
Snimala bi selfije s njima, oni bi je grlili.
Naravno! Kako se zoveš?
Osim toga, imala je punu slobodu.
Život joj je bio predivan
prije nego što je sve eksplodiralo.
Hej!
Uhvati to.
Da, naravno.
Ubrzo je sve pošlo po zlu.
Kad je posrijedi kraljevska obitelj
postoji izvjesna razina znatiželje kakvu prije nisam vidjela.
Paparazzi su je počeli pratiti.
A bilo je i ljudi koji su htjeli kupiti planove snimanja
od asistenata produkcije naše serije,
ne bi li doznali kad će se snimati njezine scene.
Skrivali su se po brdima s tim svojim golemim teleobjektivima
tako da je mogu bolje snimiti.
Neki su upadali u područje s prikolicama
pokušavajući je snimiti kako ulazi
i izlazi. To je za nju postajalo pomalo opasno.
I u jednom trenutku morali smo ograditi sve prikolice.
To je logistički bilo vrlo izazovno
jer je ona bila glumica u TV seriji,
a nikako nije htjela drugima komplicirati živote.
Ali mislim da nitko nije znao kako
se nositi s tim „novim normalnim“.
Strašno sam se bojala da će se netko uvući u prikolicu i dočekati je.
Znala bih pitati policiju:
„Da vam bilo koja druga žena iz Toronta kaže
kako šestorica muškaraca spavaju u autima pred njezinom kućom,
da je posvuda slijede i da se boji, ne bi li se to moglo
nazvati vrebanjem i uznemiravanjem?“
A oni bi rekli: „Da, ali mi tu ne možemo ništa
s obzirom na to s kim se viđate.“
Znači, tako bih trebala živjeti?
A onda sam primila prijetnju smrću
i sve se promijenilo jer sam sad trebala tjelesne čuvare.
NBC me angažirao da čuvam Meghan.
U ovom je slučaju odnos s medijima bio vrlo napet.
Radio sam već sa slavnima s A liste
i bogatim obiteljima…
ali ovakvo što nisam doživio.
Daj, Meg!
Paparazzi ne bi prezali ni pred čime samo da snime fotografiju.
Ja sam bio zadužen za to da ih prevarim tako da ne znaju kamo idemo
i kad.
Meghan i ja imali smo vlastitog vozača koji nas je vozio u studio.
Bio je obučen za zaštitnu vožnju.
Zato smo putovali do studija različitim rutama
kako bismo pobjegli od paparazza koji su nas jurili.
A kad bismo se vraćali u njezinu kuću,
oni su si preko radija međusobno javljali
da dolazimo.
Zato smo morali ići sporednim uličicama,
dovesti Meghan do stražnje strane kuće, otvoriti garažu
i paziti da nas nitko ne vidi.
Bilo je zastrašujuće.
Stalno joj je netko bio pred vratima ili pokušavao provaliti u kuću.
Pokušavali su je pronaći zaobilaznim putevima.
Pošta koja je dolazila u studio nadzirala se.
Primali smo neke pomalo neobične stvari
koje smo slali Harryjevoj službi sigurnosti u UK.
Potom bi se oni pobrinuli za to i nadzirali situaciju.
Kad se to počelo događati,
prijatelji i ljudi koji me vole pitali su
je li on zbilja vrijedan toga.
Kao, znamo da si sretna i da ga voliš,
ali vrijedi li ove muke? Pogledaj što ti se događa.
TRAVANJ 2017.
Pružali smo si potporu na sve moguće načine.
M: OKEJ, EVO ŠTO DOSAD ZNAM:
M: REZERVIRALA LONDON OD 4. DO 8. SVIBNJA
Morali smo ostati povezani.
Da nismo, ne bismo preživjeli.
Ne znam kako nam je to pošlo za rukom, ali uspjeli smo.
Većinu vremena bili smo na suprotnim stranama Atlantika.
Ona je radila u Kanadi.
Ja bih pokušavao otići
k njoj, a ona k meni, što je bilo češće.
MORAM REZERVIRATI LONDON OD 12. DO 15. LIPNJA
REZERVIRALA LONDON OD 30. LIPNJA DO 4. SRPNJA
Odlazila bih ravno sa seta na aerodrom. Sletjela.
Primila porciju zlostavljanja.
Pokušavala sam biti diskretna i nevidljiva.
Potom bih odletjela natrag na snimanje.
I tako stalno.
Naši su susreti postali kombinacija jurnjave automobilima,
bježanja
i prerušavanja.
A to nije baš najzdraviji način da se započne veza.
Ali uvijek smo tome pristupali s mnogo humora.
Tako da bismo se svaki put
čvrsto zagrlili
i pokušavali živjeti što je normalnije moguće.
Provodili smo vikende s prijateljima.
Smiješno mi je kad se toga sjetim.
jer danas znam puno više. I drago mi je da to prije nisam znala.
Jer sam mogla biti autentična i nisam morala glumiti.
Kad su nas posjetili Will i Kate,
nju sam tek tad upoznala… Došli su na večeru.
Sjećam se da sam ih dočekala bosonoga, u poderanim trapericama.
Oduvijek sam se voljela grliti.
Nisam znala da to mnogim Britancima nije ugodno.
Mislim da sam vrlo brzo shvatila
kako ta uštogljenost dolazi iznutra.
Da postoji maska koju nosite u javnosti.
Ali kad zatvorite vrata, odahnete i sretni ste što se možete opustiti.
No ovdje se maska nosila i iza zatvorenih vrata.
To me iznenadilo.
Moja je baka bila prva starija članica obitelji koju je Meghan upoznala.
Nije imala pojma što to znači.
Tako da joj je to bio svojevrsni šok.
Mislim, nadrealno je.
Nije mi bilo posebno najavljeno da ću upoznati njegovu baku.
To sam saznala doslovno nekoliko trenutaka prije.
Vozili smo se na ručak u rezidenciju Royal Lodge
i on je usput rekao da će doći i njegova baka.
Još me pitao znam li kako se nakloniti.
Mislila sam da se šali.
Kako to objasniti?
Kako nekome objasniti da se klanjaš vlastitoj baki?
I da se oboje morate nakloniti, pogotovo Amerikancima. To čudno zvuči.
Sad počinjem shvaćati da je to velika stvar.
Amerikanci bi razumjeli.
Mi imamo tematske večere i natjecanja u čast srednjem vijeku.
Tako je to izgledalo. Naklonila sam se kao…
Drago mi je, Vaše Veličanstvo.
Kao, jesam li uspjela?
Bila sam silno napeta.
A kad je otišla, Eugenie, Jack i Fergie vele:
„Bila si odlična!“
Hvala. Nisam imala pojma što radim.
Sjećam se da je obitelj bila impresionirana njome.
Neki su bili prilično zbunjeni.
Pa mislim da su se iznenadili.
Iznenadilo ih je što je riđokosi osvojio takvu ljepoticu.
Tako inteligentnu ženu.
Ali činjenica da se viđam s američkom glumicom
vjerojatno je isprva najviše utjecala na njihovu procjenu.
Ona je američka glumica, to će biti kratka vijeka.
Hej, Meghan!
Činilo se da je najveći problem to što sam glumica, što je neobično.
Britanci imaju određeni stav prema tome.
Hollywood i…
Bilo je lako strpati me u određenu ladicu.
-Bok. -Bok.
NEŠTO POPUT LJUBAVI (2005.) ULOGA: „ZGODNA DJEVOJKA“
-Bok. -Bok.
Meghan sam upoznao 2007.
Tad je iza sebe već imala nekoliko manjih uloga.
Nazvao me direktor.
Iz Foxa, rekao je da želi da uzmemo tu djevojku
jer je fantastična i jer treba agenta.
Da je moram upoznati. Rado sam pristao.
Trebala je doći na audiciju i krenuti od temelja.
Audicije mogu biti teške za glumačko samopouzdanje
pogotovo ako vas ne mogu svrstati ni u kakvu ladicu.
Nisam znao da je mješovite rase.
Mislio sam da je samo preplanula od kalifornijskog sunca.
Čak se ne sjećam ni kad sam to saznao.
Mislio sam, sad ću je slati na audicije za uloge crnkinja.
I tad bi me pitali zašto sam je poslao.
Odgovarao bih da je mješovite rase i da joj je majka crna.
A oni bi rekli: „Ne izgleda tako“.
Kad vas stalno odbijaju
pitate se što s vama nije u redu, mislite da niste dovoljno dobri.
To mi je vratilo neugodne osjećaje iz djetinjstva.
Opet sam se zapitala gdje se uklapam.
Išla je na audicije
i uvijek bi bila blizu, ali ne bi dobila ulogu.
Bila sam zadivljena i ponosna na nju.
Time kako bi padala i ustajala.
Naprosto je išla dalje.
Samo sam htjela trajni angažman u dugovječnoj televizijskoj seriji.
Bila je silno uporna. Nevjerojatno je
da se nije predala.
I onda je svemir napokon rekao „da“.
Mike Ross?
Bok. Ja sam Rachael Zane. Uvest ću te u posao.
Ideš! Zgodna si.
Aha, upucavaš se. Budući da me ne zanimaš, možemo to skinuti s dnevnog reda.
Uvijek sam volio tu sliku.
I ja.
Rachel Zane na neki je način bila jedna od prvih junakinja
koja se identificirala kao pripadnica mješovite rase.
Kad vidite njezinu obitelj i kako se sve to uklapa.
Bila sam dijete.
Većina djece zaboravi.
Kad su saznali tko je, prilagodili su ulogu u skladu s tim.
Ona je sve radila s nekom lakoćom.
A za redatelja ona je tako jednostavna glumica
na način da je uvijek prirodna, ali i ima puno povjerenje.
Nije previše razmišljala, naprosto je radila.
I mislim da je to mnoge umirilo.
Bok. Ovo su gafovi iz pete sezone Faca.
Glumcima je doista bilo stalo jednima do drugih.
I to je bio temelj za brojne bliske odnose.
Snimke gafova.
Mislim da je voljela biti dio nečega.
Ali ne mislim da je gluma bila njezina istinska strast.
Uvijek je bila prepuna ideja.
Tako bih ja opisala Meghan iz tog razdoblja.
Mislim da je bila na putu za veća postignuća.
Sad smo na Beverly Hillsu i proći ćemo pokraj
hotela Beverly Hills gdje ću se u nedjelju naći s ljudima s Northwesterna.
Na Northwesternu sam diplomirala Kazališnu umjetnost i Međunarodne odnose.
A budući da volim pisanje, imam i diplomu iz engleskoga.
To je ta njezina pamet.
Nju zanima kako funkcionira svijet.
Bože!
-Ovo je baš zabavno! -Ovo je pravo…
Nikad nisam bila netko tko će se posvetiti samo jednoj stvari.
Valjda je tako i nastala moja web stranica.
Kad mi ju je prvi put opisivala,
rekla je: „To ti je kao da ti najbolja prijateljica priča nešto zabavno
o svemu što želiš znati, na jednome mjestu.“
Bilo je mode, bila je hrpa članaka o hrani i putovanjima. Sve ono što volim.
A TheTig nije bio samo hobi.
Pretvorio se u zaista uspješan posao.
Uvijek sam joj govorila: „Mislim da si ti producentica.
Producentica i aktivistkinja.“
KAKO SE PREBACILA S POLITIKE NA GLUMU
Pisala sam o samopoštovanju.
O tome kako je biti pripadnica mješovite rase i o volonterskom radu.
U pauzama snimanja Faca otputovala bih u Indiju.
U Ruandu, i bavila se humanitarnim radom.
To me radovalo.
Nisam tražila indie film
koji će mi donijeti Oscara. Ne.
Samo sam htjela volontirati.
Poštovane dame i gospodo, velika mi je čast
biti ambasadoricom UN Womena za političku participaciju i vodstvo.
Ponosna sam što sam žena i feministkinja.
Služenje drugima je ispunjava. A mislim da je i H takav.
A to je rijetko.
Dobro došli i od srca vam hvala što ste tu.
Jako smo zahvalni. Ovo je nešto što smo…
H-a i mene je povezalo
mnoštvo zajedničkih interesa
premda dolazimo iz posve različitih svjetova.
Nama je vrlo važna
ideja jednakosti. Rasne,
rodne i jednakosti u smislu dostupnosti cjepiva.
Imati informacije nužne
za bolje služenje ovom višem cilju.
Ja sam se u nju zaljubio do ušiju
jer mi je srce reklo
da je ona ta s kojom ću provesti život.
A kad sam je još bolje upoznao,
razum mi je rekao: „Apsolutno je savršena i za ulogu“.
Meghan je za mene
kao da sam našao iglu u plastu sijena.
Ispričajte mi kako je izgledala prošnja.
Zašto mene gledaš? Ti ispričaj.
STUDENI 2017.
Htio sam je prije zaprositi. Ali morao sam tražiti dopuštenje od bake,
pa to nisam mogao učiniti izvan UK-a.
Natočio sam šampanjac dok je ona pripremala pile
i to me dijelom odalo.
„Ti ne piješ šampanjac. Koji je povod?“
Rekao sam: „Ne znam, bio je tu.“
Bio je Magnum.
Nisam znao hoće li pristati,
ali već je bila dovela Guya, pa sam ga mogao uzeti za taoca.
Moj pas, da.
Nije mogao pobjeći jer se oporavljao od loma nogu.
U sjevernom vrtu na koji gledaju stanovi osoblja
upalio sam 15 električnih svjećica.
Ajme meni, Jess. Počelo je.
Bože.
Rekao mi je da ne virim.
-O, Bože. -U kojem si položaju bio?
Pas prema dolje.
-Dobro ti ide. Domišljat si. -Dobro mi ide?
Vidiš, duhovit je.
Naravno da sam kleknuo.
Naravno.
Kleknuo je i ja sam vrisnula „Da!“. Bila sam presretna.
Postala sam svjesna da ćemo to učiniti.
VEČER ZARUKA
Bili su tako sretni.
Odlučili su to tajiti jer je trebalo biti objavljeno za nekoliko tjedana.
Imali smo malu zabavu povodom zaruka.
i svi su se maskirali u neku životinju.
Meghan i Harry bili su u jednakim kombinezonima pingvina
jer pingvini su cijeli život s jednim partnerom. Bili su preslatki.
I sjajno smo se zabavili.
Osjećala se kao da im je cijeli svijet na dlanu.
Izvanredne vijesti s dvora.
Princ Harry službeno se zaručio s američkom glumicom Meghan Markle.
Objava je okončala nagađanja koja su trajala tjednima.
Mnogima je drago jer misle da će ona donijeti svježu energiju
u kraljevsku obitelj i svima je to dobra vijest.
Ne mogu vam reći koliko se radujemo. Čitav svijet se raduje.
To samo pokazuje da se kraljevska obitelj
približava narodu.
Dignite ruku. Znaju li svi
-tko je Meghan Markle? -Da.
Mislim da će to ipak napraviti neku razliku
jer su neki ljudi veliki rasisti prema drugima zbog njihove boje kože.
I zato što Meghan Markle ulazi u kraljevsku obitelj,
mislim da bi se i oni mogli promijeniti.
Zbog Harryja i Meghan
mnogi su se ljudi drugih boja kože i britanska crnačka zajednica
možda po prvi put osjetili vidljivima.
MEGHAN MARKLE UĆI ĆE U POVIJEST
CRNA DJEVOJKA GLAVNA JE JUNAKINJA PRAVE BAJKE
Kao i sve ostale, i crnačku je zajednicu očarala
ta romansa i htjeli su uživati u tom trenutku.
Kao i mnogi drugi, i ja sam htio da uspiju.
DA, ZALJUBLJENI SU, PA ZAŠTO ME ONDA BRINE OVA FOTOGRAFIJA?
Ali ova se bajka odvija u pozadini
toksičnih debata o Europskoj uniji.
BREXIT ODMAH
Ovakva se prilika pruža samo jednom u životu.
Želimo vratiti kontrolu nad našom zemljom.
-Čujete li me tamo otraga? -Da!
Imigracija je problem broj jedan.
Ljudi su uzrujani i nesretni.
ŽELIMO NAZAD SVOJU ZEMLJU. GLASAJTE ZA IZLAZAK.
Prisjetite li se društvenih mreža iz tog razdoblja,
vidjet ćete da je glavna tema svih rasprava bila imigracija.
A imigracija je u ovoj zemlji često šifra za rasu.
Sve bi nas trebali brinuti ilegalni imigranti.
Ne znamo tko su ti ljudi.
Vratite se u Afriku!
Pošaljite ih kući.
MRŽNJA I LUDILO: KAKO RAZUMJETI RASIZAM BREXITA.
Europska je komisija 2016., u isto vrijeme kad je naša veza
postala javna,
u svom izvještaju upozorila da će se, ukoliko vlada ništa ne poduzme
ili ako mediji ne stanu na loptu,
kulturni rat koji je već bio započeo
rasplamsati i pretvoriti u golem i stvaran problem.
ŠIRENJE PREDRASUDA
BREXIT POVEĆAO RASISTIČKE NAPADE POSLIJE REFERENDUMA O EU
Bila je to savršena oluja
koja je raspirila šovinizam i nacionalizam
i dodatno osnažila ljude opasnih ideja
dajući im vjetar u leđa
da pričaju i čine što god žele.
IZBJEGLICE SILOVATELJI NISU DOBRODOŠLI
Tako da to nije bio povoljan trenutak
da Britanija pokuša živjeti tu bajku, niti da se princeza uklopi
u tu podijeljenu zemlju.
OBJAVA KRALJEVSKIH ZARUKA 27. STUDENI 2017.
Bili smo pomalo napeti kad smo to gledali.
Hoće li se tabloidi moći svladati?
Može li ih Palača uvjeriti da se obuzdaju?
Možemo li se kao nacija suzdržati od zabadanja nosova u živote
kraljevske obitelji više no što bi bilo pristojno?
Čestitke od svih nas. Kako se osjećate?
Uzbuđeno.
Presretni smo. I drago nam je što kiši.
Hej, Meghan, kako si danas?
Jako sam sretna, hvala.
Tad sam još vjerovala svemu što su mi govorili.
Da će proći, da će biti bolje.
Tako to oni rade u početku.
Obećavaju da će sve biti bolje poslije vjenčanja.
Bit će bolje kad se naviknu na tebe.
Naravno da hoće.
Ali ruku na srce, koliko god da sam se trudila i bila dobra,
što god da sam učinila…
oni bi uvijek pronašli način
da me unište.
Prijevod titlova: Iva Tomečić